წანერის უღელტეხილი
წანერის უღელტეხილი — უღელტეხილი საქართველოსა და რუსეთის (ყაბარდო-ბალყარეთი) საზღვარზე, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონზე. სიმაღლე ზღვის დონიდან 3887 მ. აგებულია პალეოზოური და კამბრიულისწინა გრანიტოიდებითა და კრისტალური ფიქლებით. თოვლ-ყინულიანია. აკავშირებს მდინარეების ენგურისა (მესტიის მუნიციპალიტეტი) და ბეზენგის ჩერეკის (ყაბარდო-ბალყარეთი) აუზებს.